**TURISTIČKA ZAJEDNICA GRADA**

**SVETI IVAN ZELINA**

Trg Ante Starčevića 13

10380 Sveti Ivan Zelina

OIB: 60155307304

IBAN: HR8523600001101472058

UR. BROJ: 01/2020

Sv. Ivan Zelina, 20. siječnja 2020.

Turistička zajednica Grada Svetog Ivana Zeline, dana 20.01.2020. godine objavljuje

**JAVNI POZIV**

za davanje na korištenje prostora

ZA MANIFESTACIJU **„ZELINSKI FAŠNIK 2020.“**

1. **PODACI O ORGANIZATORU**

Naziv: TURISTIČKA ZAJEDNICA GRADA SVETOG IVANA ZELINE

Adresa: Trg Ante Starčevića 13, 10380 Sveti Ivan Zelina

OIB: 60155307304

IBAN: HR8523600001101472058

1. **OSOBA ILI SLUŽBA ZADUŽENA ZA KONTAKT**

Osoba koja je zadužena za pružanje informacija u svezi ovog javnog poziva: Anamarija Šuliček (TZG)

tel/fax: 385 (01) 2061-808, ili e-mail: tzg@zelina.hr.

1. **PREDMET JAVNOG POZIVA**

Predmet javnog poziva čine lokacije koje će se dati na korištenje u svrhu obavljanja prigodne prodaje za vrijeme održavanja manifestacije „Zelinski fašnik 2019. “ koja će se održati 22. veljače 2020.

a) Nude se na korištenje prostori na prostoru održavanja manifestacije u svrhu postavljanja pokretnih naprava i štandova za prigodnu prodaju za vrijeme održavanja.

1. Naknada za korištenje javne površine: 300,00 kn za cijelo vrijeme trajanja korištenja za površinu od 2 m2. Svaki dodatni m2 naplaćuje se 100,00 kn.
2. Naknada za korištenje štanda: 100,00 kn.

Prostori su namijenjeni za prodaju plodina, konditorskih proizvoda, balona, bižuterije, suvenira, igračaka, prezentaciju proizvoda i usluga tvrtke, prodaju knjiga i sličnog.

Ukupan broj prostora je ograničen.

Korisnici su dužni o svome trošku urediti i opremiti uređajima i inventarom prostor, kao i osigurati nesmetano obavljanje djelatnosti.

Na predmetnim prostorima moguće je obavljati djelatnost u skladu s namjenom utvrđenom u ovom javnom pozivu. Ukoliko zakupac lokaciju koristi suprotno namjeni dozvoljenoj ugovorom o korištenju, koji će se temeljiti na uvjetima iz ovog javnog poziva, ugovor o korištenju će se automatski otkazati bez povrata uplaćenih sredstava.

Korisnici su dužni obavljanje svoje djelatnosti na prostorima iz ovoga javnog poziva uskladiti sa svim relevantnim zakonskim propisima i podzakonskim aktima Republike Hrvatske koji se odnose na istu te u tu svrhu o svom trošku ishoditi sve eventualne dozvole i odobrenja nadležnih tijela za obavljanje djelatnosti na prostoru koji koriste.

Korisnici su u cijelosti odgovorni trećim osobama u slučajevima novčanih potraživanja nastalih zbog nepridržavanja odredaba zakonskih propisa i podzakonskih akata Republike Hrvatske.

Korisnici jamče i isključivo su odgovorni za sigurnost trećih osoba (gosti, zaposlenici, osoblje Organizatora, službene osobe) na prostoru koji koriste.

Naknada u ugovoru o korištenju plaća se jednokratno, najkasnije do dana preuzimanja prostora.

Korisnik je obvezan prilikom preuzimanja prostora predstavniku organizatora predati dokaz o uplaćenoj naknadi za korištenje.

1. **SADRŽAJ, NAČIN IZRADE I NAČIN DOSTAVE PONUDE**

Sastavni dio natječaja je prijavnica koja se mora ispunjena dostaviti organizatoru elektronskim putem, poštom ili osobno u ured.

1. **DATUM, VRIJEME I MJESTO DOSTAVE PONUDA I OTVARANJA PONUDA**

Adresa na koju se dostavljaju ponude: TURISTIČKA ZAJEDNICA GRADA SVETI IVAN ZELINA, Trg Ante Starčevića 13, 10380 Sveti Ivan Zelina

Rok za dostavu ponuda je 17.02.2020. godine.

1. **OSTALE ODREDBE**

Javni poziv će se objaviti na web stranici TZG Sv. Ivan Zelina i Grada Sv. Ivan Zelina

**SVI IZLAGAČI KOJI DOĐU NA PROSTOR MANIFESTACIJE BEZ ODOBRENJA ORGANIZATORA BIT ĆE UKLONJENI !!!**